Kleuter gevind ná JHB-kaping | Maroela Media
"'n Volkswagen Golf is Vrydagmiddag gekaap en gewapende mans het met die kleuter weggejaag," het lt. Kay Makhubela, woordvoerder van die polisie, gesê.
'n Polisiebeampte het Vrydag patrollie gedoen in Booysens toe hy twee mense sien hardloop het. Hy het hulle agternagesit, maar die twee het hom oorval en hom met sy dienspistool geskiet. Hy is in die arm en maag gewond.
Volgens Makhubela het die verdagtes in die polisievoertuig weggery, maar dit 'n kort ent verder verlaat. Daarna het hulle die Golf met die kleuter daarin gekaap. "Die motor is twee ure later, omstreeks 19:00, in Braamfontein opgespoor. Die kleuter was steeds in die motor."
Die kind is met sy gesin herenig en is gestuur vir 'n mediese ondersoek.
"Ons is nog steeds op soek na die twee verdagtes en ondersoek 'n saak van gewapende roof, ontvoering en poging tot moord," het Makhubela bygevoeg.
Die gewonde polisieman is in 'n stabiele toestand in die hospitaal.
'n Agt maande oue seuntjie is in Oktober verlede jaar na 'n soortgelyke voorval veilig opgespoor nadat sy ma se Volkswagen Polo in Phiri, Soweto gekaap is. Hy was op die agterste sitplek toe gewapende mans die motor gekaap het terwyl die ma die hek by haar huis oopgemaak het, het kapt. Mpande Khoza, woordvoerder van die polisie, in daardie stadium gesê. Inwoners het kort daarna 'n kind hoor huil. Hulle het die seuntjie, wat nog steeds in sy karstoeltjie vasgemaak was, langs die pad opgespoor.
Ons land is fcked.
As ons koerant kry wat net elke dag se misdaad bekend maak, sal die koerant skatryk word.
Trots ANc land….
Met ons stelsel kan jou kar nie gehi jack word nie. Jy kan die motor self stop tot en met 250 meter of die motor sal automaties self afsluit na 40 seksondes Al los of vergeet jy jou sleutels in die kar kan die motor nie aanjgesuit word nie. Gepatenteer. Gewaarborg, Skakel Gerald by 0833251999 of besoek on web tuiste audioalarm.co.za pretoria.
Sterkte aan daai polisieman, een van die min wat nog sy werk wou doen … wonder ook maar net waar was sy "crew" om hom "back up" te gee?